OzLabs/hebrew-wiki-articles huggingface dataset:
אלחו וליס

אלחו וליס (בספרדית: Alejo Véliz; נולד ב-19 בספטמבר 2003 בגודקן שבארגנטינה) הוא כדורגלן ארגנטינאי המשחק בעמדת החלוץ בקבוצת אספניול בהשאלה מטוטנהאם הוטספר.

== קריירת מועדונים ==
וליס גדל במחלקות הנוער של MCSD גודקן, קלוב UDS ורוסאריו סנטראל. בשנת 2021 החל לשחק בקבוצה הבוגרת של רוסאריו סנטראל במסגרת ליגת העל הארגנטינאית.

ב-8 באוגוסט 2023, חתם לשש שנים בטוטנהאם הוטספר.

== קריירה בינלאומית ==
נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023, שם הודחה בשמינית הגמר לאחר הפסד 2-0 לניגריה.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני רוסאריו סנטראל
קטגוריה:כדורגלני טוטנהאם הוטספר
קטגוריה:כדורגלני סביליה
קטגוריה:כדורגלני אספניול
קטגוריה:ספורטאים ארגנטינאים באנגליה
קטגוריה:ארגנטינאים שנולדו ב-2003
ולנטין בארקו

ולנטין בארקו (בספרדית: Valentín Barco; נולד ב-23 ביולי 2004 בויינטיסינקו דה מאיו שבארגנטינה) הוא כדורגלן ארגנטינאי המשחק בעמדת המגן השמאלי בסביליה.

== קריירת מועדונים ==
בארקו גדל במחלקות הנוער של ספורטיבו לאס פרחאס ובוקה ג'וניורס.

בשנת 2021 החל לשחק בקבוצה הבוגרת של בוקה ג'וניורס במסגרת ליגת העל הארגנטינאית.

בתחילת שנת 2024 חתם בברייטון אנד הוב אלביון אשר בפרמייר ליג.<ref></ref>

ב-23 באוגוסט 2024 הושאל בארקו לסביליה לעונה אחת.

== קריירה בינלאומית ==
נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. ב-23 במרץ 2024 ערך את הופעתו הבכורה בנבחרת הבוגרת בניצחון 3-0 על במשחק ידידות.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני בוקה ג'וניורס
קטגוריה:ארגנטינאים שנולדו ב-2004
קטגוריה:כדורגלני ברייטון אנד הוב אלביון
קטגוריה:כדורגלני סביליה
קטגוריה:כדורגלני נבחרת ארגנטינה
קטגוריה:ספורטאים ארגנטינאים באנגליה
קטגוריה:ספורטאים ארגנטינאים בספרד
אואן וולף

אואן מייקל וולף (באנגלית: Owen Michael Wolff; נולד ב-30 בדצמבר 2004 בסנלוויל שבג'ורג'יה, ארצות הברית) הוא כדורגלן אמריקאי המשחק בעמדת הקשר בקבוצת אוסטין מה-MLS.

== חיים אישיים ==
וולף הוא בנו של כדורגלן נבחרת ארצות הברית לשעבר ג'וש וולף.

== קריירת מועדונים ==
וולף גדל במחלקות הנוער של קולומבוס קרו, אטלנטה יונייטד ואוסטין. בשנת 2021 החל לשחק בקבוצה הבוגרת של אוסטין במסגרת ה-MLS.

== קריירה בינלאומית ==
נכלל בסגל נבחרת ארצות הברית עד גיל 20 לטורניר גביע העולם עד גיל 20 בשנת 2023.

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:ג'ורג'יה: כדורגלנים
קטגוריה:כדורגלני אוסטין
קטגוריה:אמריקאים שנולדו ב-2004
צפע מגובנן-אף

צפע מגובנן-אף (שם מדעי: Hypnale hypnale) הוא מין של נחש ארסי ממשפחת הצפעיים והקבוצה צפעוני גומה, החי בהודו שמדרום להרי גהט המערביים ובסרי לנקה. זהו נחש בעל ארס חזק והוא מכיש בקביעות כל שנה באזור מחייתו. למעשה זהו הנחש התוקפני ביותר לאדם בסרי לנקה.

==מאפיינים==
צפע זה מגיע לאורך של 30 עד 45 ס"מ ולפי מיונים אחרים מגיע גם עד לאורך 60 ס"מ. הוא בעל מבנה ראש דומה לזה של גומצנים, בעל נחיריים מורחבים, חוטם מחודד המופנה מעלה, חריצי עיניים גדולים ואופקיים והגוף והזנב גדולים ומגושמים מעט. נחש זה איטי יחסית ואינו נוטה לנוע הרבה בסביבתו. גוני הצפע אפורים וחומים ועליהם רצועות כהות מעוינות לסירוגין. הבטן חומה או צהבהבה עם כתמים כהים וקצה הזנב צהוב או אדמדם. נחש זה משריץ לרוב 14 עד 17 צאצאים חיים.

נחש זה פעיל בשעות הערביים באזורים מיוערים, יערות גשם ובמטעים סמוך ליישובים. הוא מצוי לרוב סביב עלים נשירים על קרקע היער או לעיתים סביב נחלים, בהם הוא מחפש טרף של יונקים, דו-חיים וזוחלים קטנים יותר. הנחש איטי יחסית אך יכול לתקוף במהירות אם יתקרב איום, כשהוא נוטה להרעיד את זנבו בדומה לעכסן (אך ללא עכס) כאות איום לפני הכשה. אם זו לא תספיק הוא יתקוף.

זהו אחד הנחשים הארסיים החשובים מבחינה רפואית בסרי לנקה ובדרום-מערב הודו. למרות שנחש זה תוקף דרך קבע אנשים רק מעטים נהרגו מהארס. עדיין הארס קטלני אם לא יינתן טיפול כעבור שעות ספורות והוא יכול לפגוע בקרישת דם ולאי-ספיקת כליות חריפה. עם זאת פותח נוגדן לארסו.

==קישורים חיצוניים==

==הערות שוליים==

קטגוריה:טקסונים שתוארו בידי בלסיוס מרם
קטגוריה:בעלי חיים שתוארו ב-1820
קטגוריה:צפעוני גומה
קטגוריה:סרי לנקה: זוחלים
קטגוריה:הודו: זוחלים
יצחק ערמוני

יצחק צבי ערמוני (ל' בחשוון ה'תרצ"ו, נובמבר 1935 – י' בניסן ה'תשנ"ה, אפריל 1995) היה ראש מועצה אזורית הר חברון ומזכ"ל גוש אמונים.

==ביוגרפיה==
נולד וגדל במושב שדה יעקב להוריו פרחיה ואליהו חיים ערמוני (קסטנבוים), שעלו כשלוש שנים לפני כן מצ'כוסלובקיה. למד בישיבת בני עקיבא כפר הרא"ה ולאחר מכן שירת בנח"ל מטעם בני עקיבא. לאחר שחרורו מן הצבא הצטרף לקיבוץ עין צורים, ועסק בחקלאות.

עם הקמת קריית ארבע הצטרף עם משפחתו לעלייה על הקרקע. היה ממייסדי המינהלת המקומית, והיה חבר בה ואף ריכז אותה. בהושענא רבה ה'תשל"ג (29 בספטמבר 1972) נעצר עם עוד שניים מתושבי קריית ארבע לאחר שסירבו להוראת המושל הצבאי לצאת מ"אולם אברהם" במערת המכפלה.

בין 1984 ל-1985 כיהן כראש מועצה אזורית הר חברון. משם עבר למושב רמת מגשימים שברמת הגולן והיה רכז המטעים של המושב. היה פעיל ותיק בתנועת גוש אמונים, וב-1988 נבחר למזכ"ל התנועה.

היה חבר המפד"ל ולאחר מכן עבר למפלגת התחיה.

נפטר ב-י' בניסן ה'תשנ"ה ונקבר בהר המנוחות.
שמו הונצח ב"מצפור קריות" באזור הר עמשא במזרח הר חברון.

==משפחתו==
היה נשוי לזהבה, ולהם שישה ילדים.

נכדתו נעמה ערמוני נישאה לרב איתם הנקין. שניהם נרצחו בפיגוע ירי ליד בית פוריכ שבשומרון ב-2015.

נכדו הקרוי על שמו נהרג בהתהפכות תומ"ת בתאונת אימונים ברמת הגולן ב-2017.

==קישורים חיצוניים==
* 
* 
==הערות שוליים==

קטגוריה:ראשי מועצה אזורית הר חברון
קטגוריה:פעילי גוש אמונים
קטגוריה:שדה יעקב: אישים
קטגוריה:עין צורים: אישים
קטגוריה:רמת מגשימים: אישים
קטגוריה:חברי מועצת קריית ארבע
קטגוריה:בוגרי ישיבת כפר הרא"ה
קטגוריה:ישראלים שנולדו ב-1935
קטגוריה:ישראלים שנפטרו ב-1995
דנייפר (משגר)

דנייפר (ברוסית:Днепр, באוקראינית:Дніпро) הוא משגר לוויינים וחלליות רב־שלבי בעל מנוע דלק נוזלי, אשר פותח במשותף על ידי רוסיה ואוקראינה לשיגור לוויינים. המשגר מבוסס על טיל בליסטי R-36М שפותח במפעל "יוז'מאש" באוקראינה הסובייטית בשנות ה-70 של המאה ה-20.

בעקבות חתימה על האמנה לצמצום הנשק האסטרטגי היה צורך בפירוק כ-50% מטילי R-36M. בהחלטת רוסקוסמוס וסוכנות החלל הממלכתית של אוקראינה הוקמה חברה "קוסמוטראס" במטרה לבצע שינוי יעוד של טילים תוך התאמתם למשגר לוויינים וחלליות. לידי החברה החדשה הועברו כ-160 טילים.

השלב הראשון והשני של הטיל נותרו ללא שינוי. לשלב שלישי התווספה מערכת בקרה חדשה.

לשיגור המשגר הותאם כן שיגור 109 בקוסמודרום בייקונור. כמו כן בוצעו כמה שיגורים מאתר שיגורים יאסני במחוז אורנבורג. השיגור הראשון בוצע ב-21 באפריל 1999 הוא בוצע יל ידי צוות של חיל הטילים האסטרטגיים של רוסיה. בסך הכול בוצעו 22 שיגורים בהם היו 140 לוויינים מ-20 מדינות. בשנת 2014 השיגור כלל לוויין ישראלי דוכיפת 1

בסוף 2014 כל השותפים האוקראינים עזבו את המיזם והוא הועבר לידי רוסיה כאשר כ-10% מהמניות היו בבעלות חברה מקזחסטן. החברה הודיע שתכבד את החוזים שנחתמו לשנת 2015, אך מ-3 שיגורים מתוכננים בוצע שיגור בודד. מאז לא היו שיגורים נוספים ולקוחות החברה עבדו לספקים אחרים.

== קישורים חיצוניים ==

* [https://space.skyrocket.de/doc_lau/dnepr.htm נתוני שיגורים]
*[http://www.astronautix.com/d/dnepr.html נתונים טכניים]
* [https://www.russianspaceweb.com/dnepr.html תיאור המשגר]

קטגוריה:משגרים רוסים
קטגוריה:אוקראינה: מדע וטכנולוגיה
ויליאם לאקין טרנר

ויליאם לאקין טרנר (באנגלית: William Lakin Turner; 25 בפברואר 1867 – 21 באוקטובר 1936) היה אמן נוף אנגלי.

== ביוגרפיה ==
ויליאם לאקין טרנר נולד לג'ורג' טרנר ולאשתו, אליזה טרנר (לבית לאקין) (1837–1900) בשנת 1867 בבארו על טרנט, דרבישייר. הוא התחנך בבית ספר מקומי לפני שעבר למכללת טרנט בלונג איטון, דרבישייר. הוא היה הבכור מבין ארבעה ילדים וירש את כישרונו האמנותי מאביו שהיה ידוע בתור "קונסטבל של דרבישייר."<ref></ref> לג'ורג' טרנר היו מספר תלמידים מצליחים ביניהם דייוויד פיין ולואי בוסוורת' הרט.<ref>"George Turner, British (1843–1910)".</ref> המשפחה לא הייתה קשורה לאמן ויליאם טרנר.

ג'ורג' טרנר כיהן בוועדת האמנות של גלריה לאמנות דרבי והציורים שלו ושל ויליאם כלולים באוסף העיר.<ref>"George Turner". Burlington Art.</ref> טרנר התגורר במקומות שונים, כולל פולהאם, לוטון, (אסקס), בדירהולם בלבנס, וב-Keswick, שם הוא צייר כמה מציוריו הידועים ביותר של מחוז האגמים. לאחר מותה של אמו של ויליאם בשנת 1900 אביו נישא בשנית בשנת 1903, לקייט סטיבנס סמית'. ג'ורג' טרנר מת ב-1910, והותיר את רוב עזבונו לאשתו השנייה. ויליאם קיבל מורשת קטנה של 100 פאונד.

ויליאם לאקין טרנר הכיר את אשתו הראשונה רייצ'ל סלינה (לינה) בורוויל (1868–1935) בזמן ששניהם למדו אמנות בלונדון והם נישאו בצ'לסי ב-31 ביולי 1892. לינה נפטרה ב-20 בנובמבר 1935. ב-2 באפריל בשנת 1936, ויליאם ערך צוואה חדשה, והותיר עזבונות לשלושת אחיו וגם למספר ארגוני צדקה. הוא הותיר את עיקר עזבונו לאשתו השנייה, ג'נט לנגהם (1894–1982), לה נישא חמישה ימים לאחר מכן באיסטבורן, סאסקס.

ויליאם לאקין טרנר נפטר מסרטן ב-21 באוקטובר 1936 בבית החולים בדורסט, ונקבר ב-23 באוקטובר 1936<ref>Castleton church burial register, Dorset History Centre.</ref> בכנסיית סנט מרי מגדלנה, קאסלטון, שרבורן, דורסט.

=== מורשת ===
ויליאם לאקין טרנר הציג את עבודתו במספר תערוכות חשובות, כולל ארבע עשרה באקדמיה המלכותית לאמנות, ארבע באקדמיה המלכותית היברניאן ושש בברמינגהם. בין 1905 ל-1936 הציג למעלה מ-350 ציורים בתערוכת הקיץ של אזור האגמים, וכן 81 ציורים בתערוכה השנתית בטירת נוטינגהאם.

ניתן לצפות בציוריו במוזיאון ובגלריה לאמנות Nuneaton, במוזיאון ובגלריה לאמנות של דרבי ובמוזיאון ראסקין.<ref>"William Lakin Turner". Art UK. Retrieved 22 July 2011</ref>

== גלריה ==
<gallery mode="packed" heights="200">
 File:Derwentwater wlturner.jpg
File:Flowing From The Hills William Larkin Turner.jpg
File:Leith Hill.jpg
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1867
קטגוריה:נפטרים ב-1936
פיזנג אמבון

פיזנג אמבון (Pisang Ambon) הוא מותג של ליקר בטעם בננה הולנדי המיוצר, מופץ ומשווק על ידי לוקאס בולס.

יש לו טעם בננה דומיננטי, עם ניואנסים נוספים של פירות טרופיים וצבע ירוק עז. הוא מבוסס על מתכון של ליקר אינדונזי ישן. ישנה למשקה גרסה סגולה, בשם Pisang Ambon Guaraná Lime.

== אטימולוגיה ==
"פיסאנג" היא מילה באינדונזית / מלאית לבננה. אמבון היא עיר הבירה של מחוז אינדונזי שהיה פעם מושבה הולנדית. "Pisang Ambon" הוא השם האינדונזי לזן הבננה גרוס מישל. אמנם שם הבננה אינו מתייחס לאמבון כמקור אלא ממילה ג'אווית לריח.

== הערות שוליים ==

קטגוריה:בננה
קטגוריה:ליקר פירות
קטגוריה:המטבח האינדונזי
קטגוריה:המטבח ההולנדי
אלי לוי (מאמן כדורגל)

אלי לוי (נולד ב-15 במאי 1975) הוא כדורגלן עבר ישראלי, המשמש כמאמן מ.ס אשדוד.

== ביוגרפיה ==
לוי שיחק בתפקידי הקשר האחורי, הבלם והמגן. הוא החל לשחק בקבוצת הבוגרים של הפועל כפר שלם,<ref></ref> המשיך להפועל באר שבע, בני יהודה והפועל עכו, ושיחק את רוב הקריירה בהפועל רמת-גן, בעת שזו הייתה בליגה הלאומית.

לקראת עונת 2014/2015 מונה יובל נעים למאמן הפועל אשקלון, ובחר לצרף את לוי כעוזר מאמן, לאחר שזה שיחק תחתיו כאשר נעים אימן את הפועל רמת-גן. תחת השניים, הקבוצה השלימה שתי עליות ליגה, ועלתה מליגה א' לליגת העל. ב-2018, לאחר שנעים עזב את הקבוצה, הצטרף אליו לוי כעוזר מאמן במועדון ספורט אשדוד. לאחר שפוטר נעים, מונה לוי למאמן קבוצת הנוער של אשדוד, שהייתה בתחתית ליגת העל לנוער. בתום העונה ירדה הקבוצה ליגה,<ref></ref><ref></ref> אך בעונת 2019/2020 ניצחה הקבוצה 20 מתוך 21 משחקיה, עד להפסקת הליגה בשל מגפת הקורונה, ועלתה לליגת העל מהמקום הראשון.<ref></ref> במהלך אותה עונה אימן לזמן קצר את קבוצת הבוגרים של המועדון, יחד עם משה אוחיון, עקב מחלתו של המאמן הראשי רוני אוואט.<ref></ref>

בתחילת עונת 2020/2021 זכה עם הקבוצה ב"מונדיאליטו", טורניר ההכנה לעונה,<ref></ref> ובהמשך זכה עימה בגביע המדינה לנוער. במהלך עונת 2021/2022 הוציא תעודת פרו, המאפשרת לו לאמן בליגת העל,<ref></ref> ובתום העונה זכה עם הקבוצה באליפות ליגת העל לנוער. לקראת עונת 2023/2024, לאחר פרידתו של המועדון מהמאמן רן בן שמעון,<ref></ref> מונה לוי למאמן הקבוצה הבוגרת.

לוי נשוי עם שלושה ילדים, ומתגורר בראשון לציון.

==תקריות==
באפריל 2010, בעת ששיחק בהפועל רמת גן, פרץ ליציע והתעמת עם אוהד, לאחר שזה רב עם אחיו של לוי. לטענת מאמן הקבוצה, יובל נעים, אלי לוי עלה ליציע מפני שנאמר לו שאחיו התעלף.<ref></ref>

בתום עונת 2014/2015, כאשר היה עוזר מאמן הפועל אשקלון, נקנס לוי ב-1,000 ש"ח והורחק משלושה משחקים לאחר שבמשחק שבסופו עלתה הקבוצה לליגה הלאומית צעק לשופטים: "כלבים, אין לכם מושג", והמשיך לעלוב בהם גם לאחר שהורחק ועלה ליציע.<ref></ref>

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ראשון לציון: כדורגלנים
קטגוריה:כדורגלני מכבי יפו
קטגוריה:כדורגלני בני יהודה תל אביב
קטגוריה:כדורגלני הפועל כפר שלם
קטגוריה:כדורגלני הכח רמת גן
קטגוריה:כדורגלני הפועל באר שבע
קטגוריה:כדורגלני מכבי אחי נצרת
קטגוריה:כדורגלני הפועל רמת השרון
קטגוריה:כדורגלני הפועל עכו
קטגוריה:כדורגלני הפועל אשקלון
קטגוריה:כדורגלני הפועל רמת גן
קטגוריה:מאמני כדורגל ישראלים
קטגוריה:מאמני מועדון ספורט אשדוד
קטגוריה:ישראלים שנולדו ב-1975
מלחמת פולין–בוהמיה (990)

מלחמת פולין–בוהמיה או מלחמת פולין–צ'כיה (בפולנית: Wojna polsko-czeska) היה סכסוך באירופה בשנת 990 בין הדוכס הפולני מיישקו הראשון מדוכסות פולין לבין בולסלאב השני מדוכסות בוהמיה. המלחמה הסתיימה עם תבוסת בוהמיה ועם רכישת פולין את שטח שלזיה.

== הקדמה ==

היחסים הבוהמיים-פולנים החמירו בעקבות מות רעייתו של מיישקו והנסיכה הבוהמית דובראווה ב-977; זה סימן את סופה של הברית הפולנית-בוהמית. עד אמצע שנות ה-980 תמכו שליטי מדינות פולין ובוהמיה היינריך השני, דוכס בוואריה של האימפריה הרומית הקדושה, אך הברית שלהם לא נמשכה במחצית השנייה של אותו עשור.

== המלחמה ==

פולין הקדומה תחת שושלת פיאסט בסוף תקופת שלטונו של [[מיישקו הראשון, בערך 992, מראה את שלזיה כחלק מפולין). ניתן לראות את העיירה נימצ'ה, שנרכשה על ידי מיישקו בשנת 990, בחלק השמאלי התחתון של השטחים הפולניים המוצגים על המפה.]]
המלחמה התרחשה ככל הנראה למטרות התפשטות טריטוריאלית, כאשר השליט הפולני הדוכס מיישקו הראשון השתלט על אדמות שבט הוויסטולאן (אזור פולין קטן, עם היישובים הגדולים סנדומייז' וקרקוב) בשנים 998–999. הדוכס הבוהמי בולסלאב השני התנגד למעשיו של מיישקו, וצבאותיהם התעמתו בשלזיה. הבוהמיינים קיבלו סיוע מקונפדרציית הוולטי, בעוד שהאימפריה הרומית הקדושה עזרה לפולנים ולאחר סכסוך קצר הובסו הבוהמים, כאשר מיישקו רכש גם את שלזיה עבור פולין (עם שטחים סביב קרוסנו ונימצ'ה).

יש מעט יחסית דיווחים היסטוריים מדויקים מתקופה זו, וחלק ניכר מסיפור המלחמה מבוסס על דברי הימים של ת'יטמר ממרסבורג ותגליות ארכאולוגיות. ת'יטמר, לעומת זאת, אמנם הקדיש מעט מקום לסכסוך עצמו, אך לא דן בסיבות לו, שהיסטוריונים מודרניים יכולים רק לשער לגביהם. קיימות גם עדויות לכך שמיישקו אולי שלט בחלקים משלזיה כבר באמצע שנות ה-980, והשערה הייתה שייתכן שהסיבה למלחמה לא הייתה בגלל פולין הקטנה, אלא לגבי הסכסוכים הטריטוריאליים בשלזיה עצמה.

== לאחר מכן ==

עימות זה הוא המלחמה הפולנית-בוהמית המתועדת הראשונה; כמה עימותים נוספים התרחשו בעקבותיו בעשורים ובמאות הבאים.

קטגוריה:מלחמות בוהמיה
קטגוריה:מלחמות פולין
Hasura

Hasura היא ספריית קוד פתוח המשמשת כ-API למאגרי נתונים.

Hasura נועדה על מנת ליצור API נוח מסוג GraphQL או REST למאגריי SQL כגון postgress ו-MySQL ולמעשה מהווה כלי אגרגציה נוח בין המאגר לצד לקוח.

Hasura פותחה ככלי להקלת הפיתוח על ידי גוש ראג׳ושי וטנמאי גופל שני מפתחים הודים במהלך פיתוח אפליקציה להזמנת אוכל וכאשר הבינו שיש ביקוש לכלי הזה החליטו להסב את העסק שלהם לעיסוק בפיתוחו וקראו לו Hasura<ref></ref>.

== מאפיינים ==
בהינתן מאגר מידע Hasura יודעת ליצור באופן אוטומטי שאילתות ומוטציות בתצורת graphQL API על פי שם הטבלאות והעמודות בתוכן ובעצם חוסכת את הצורך בכתיבת שאילתות SQL.

למעשה ל-Hasura לא אכפת מאיזה סוג הצד לקוח כל עוד הוא מסוג GraphQL או REST והיא עובדת עם רוב המאגרים הגדולים בשוק.

ל-Hasura יש גם פיצ'ר שנקרא actions המאפשר עיבוד פונקציות (כגון שימוש במפתחות פרטיים בפונקציה במקום בצד לקוח) בHasura עצמה בלי צורך בשרת.

==קישורים חיצוניים==
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שפות שאילתות
קטגוריה:שירותי מחשוב ענן
נהר שייר

נהר שייר (באנגלית: Shire River) הוא הנהר הארוך ביותר במלאווי,<ref></ref> ומהווה את המוצא היחיד של אגם מלאווי. נהר שייר זורם דרומה לכיוון הנהר זמבזי, הזורם במוזמביק ומתאחד איתו. אורך הנהר 402 קילומטרים. אזור אגן הניקוז שלו משתרע על שטח של 124,500 קילומטרים רבועים.

== תיאור ==
מעבורת חוצה את נהר שייר במוזמביק
מקור נהר שייר באגם מלאווי, והוא זורם כ-12 קילומטרים לפני שהוא נכנס לאגם מלומבה . הוא מנקז את אגם מלומבה, וזורם דרומה דרך הפארק הלאומי Liwonde . לאורך חופי האגם ישנם ריכוזים גדולים של היפופוטמים ותנינים. בין הערים מאטופה וצ'יקוואווה, גולש הנהר מגובה של 400 מטרים דרך סדרה של מפלים וגאיות, כולל גם מפלי קאפאצ'ירה. באזור זה משנה הנהר את אופי זרימתו בגלל הפרשי הגבהים ולכן הוקמו לאורכו שני סכרים, הכוללים תחנות כוח הידרואלקטריות מצפון-מערב לעיר בלנטייר. תחנת הכוח הראשונה הוכנסה לפעולה בשנת 1967, והתחנה השנייה החלה לפעול בשנת 1973.<ref>Cay Lienau: Malawi . 1981, p. 133</ref>

לאחר שהנהר עובר את העיר צ'יקוואווה, הוא פונה לדרום-מזרח, ונכנס למישור מוזמביק השטוח. היובל הגדול של נהר שייר הוא נהר רואו , שהוא אחד מיובליו הבודדים הזורמים כל השנה, נהר רואו, מצטרף לנהר שייר סמוך לעיר המלאווית צ'ירומו. אזור זה הוא אזור שטוח, על כן זרימת הנהר איטית מאוד והמים בוציים. הם זורמים באיטיות דרך אזור המכונה ביצת הפיל לפני שהם מגיעים למפגש עם נהר זמבזי מדרום לעיירה סנה, שבמוזמביק.

בשנת 1859 הפליגו אנשי משלחת הזמבזי השנייה, של דייוויד ליווינגסטון במעלה נהר שייר.<ref></ref>

==קישורים חיצוניים==

* 
* 
* [http://www.malawi.si/Locations/slides/Shire%20River.html תמונות נהר שייר שצולמו על ידי Michael K. Oliver]
* [https://www.solimarinternational.com/project/malawi/ הנהר שייר], באתר solimarinternational 

== הערות שוליים ==

שייר
קטגוריה:מלאווי: גאוגרפיה
7 (אלבום של עדן בן זקן)

7 הוא אלבום האולפן השביעי של הזמרת הישראלית עדן בן זקן.<ref name=":0"></ref> האלבום יצא לאור ב-13 ביוני 2023, בהוצאת חברות התקליטים שרית הפקות והליקון ארומה מיוזיק.<ref name=":0" /> לפי יציאתו של האלבום והקונספט עליו התבסס, הופצו הסינגלים "להיות שלך" (ביחד עם מאיה דדון), "כינורות", "ראשון בבוקר" (ביחד עם אנה זק ונונו), "ריגוש זמני" ו"מילה טובה".<ref name=":0" />

בהמשך, הופצו "משחק קלפים", "עמנואלה" ו"ילדת רחוב".<ref name=":0" /> הקונספט של 7 מציג את בן זקן שכובה על ארבעה מסכי טלוויזיה, בהם משודרים הנושא של הסינגלים שהופצו.<ref name=":0" />

== רשימת רצועות ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור 7
!אזור
!תאריך
!פורמט
!חברת תקליטים
!מקור
|-
!כלל העולם
|13 ביוני 2023
|הורדה דיגיטלית • סטרימינג
|שרית • הליקון ארומה
|style="text-align:center;"|<ref>Release formats for 7 on May 30, 2023:
* 
* </ref>
|}

== קישורים חיצוניים ==

== הערות שוליים ==

קטגוריה:אלבומי 2023
קטגוריה:אלבומי עדן בן זקן
קטגוריה:אלבומים בעברית
קטגוריה:אלבומי חברת שרית הפקות
קטגוריה:אלבומי חברת הליקון ארומה מיוזיק
ג'ונתן גלייזר

ג'ונתן גלייזר (באנגלית: Jonathan Glazer; נולד ב-26 במרץ 1965) הוא במאי ותסריטאי אנגלי-יהודי. ביים ארבעה סרטים באורך מלא, בהם "אזור העניין" שזכה בפרס אוסקר לסרט הבין-לאומי הטוב ביותר, וידאו קליפים עבור להקות כמו רדיוהד, מאסיב אטאק, בלר וג'מירוקוואי, וכן פרסומות עבור חברות כמו קודאק, מאזדה, נייקי ואחרות.

==ביוגרפיה==
ג'ונתן גלייזר נולד ב-1965 בלונדון, למשפחה יהודית רפורמית שמוצאה מאוקראינה ומבסרביה והגיעה לאנגליה בתחילת המאה העשרים. למד בבית הספר Jewish Free School ששכן ברובע קמדן. הוא שהה חמישה חודשים בכפר הנוער גבעת וושינגטון. עם סיום לימודיו בעיצוב במה ב החל לעסוק בבימוי בתיאטרון ובעריכת קדימונים לסרטים.

בשנת 1993 כתב וביים שלושה סרטים קצרים, "Mad", "Pool" ו-"Commission", והצטרף לחברת Academy Commercials, חברת הפקה ששכנה במרכז לונדון. הוא ביים סרטוני פרסומת לחברות "גינס" ו"סטלה ארטואה". החל מאמצע שנות ה-90 ביים וידאו קליפים בולטים, והוכתר כבמאי השנה של MTV לשנת 1997.

בשנת 2000 ביים את סרטו המלא הראשון, "לצאת נקי" (Sexy Beast), בכיכובם של ריי וינסטון ובן קינגסלי. ב-2004 ביים בארצות הברית את סרטו השני, "לידה" (Birth), בכיכובה של ניקול קידמן. ב-2013 ביים את הסרט "מתחת לעור" (Under the Skin) בכיכובה של סקרלט ג'והנסון. הסרט פתח באותה שנה את פסטיבל הקולנוע בטליורייד וזכה לשבחי המבקרים.

סרטו "אזור העניין" (The Zone of Interest), על פי רומן בשם זה מאת מרטין איימיס, פתח את פסטיבל הקולנוע בקאן בשנת 2023, וזכה בפרס גרנד פרי. הסרט זכה גם בפרס אוסקר לסרט הבין-לאומי הטוב ביותר. בנאום הקצר שנשא בטקס הפרס אמר: "הסרט שלנו מראה לאיזה שפל הדה-הומניזציה יכולה להוביל אותנו. אנחנו עומדים כאן כאנשים המסרבים לכך שישתמשו ביהדות שלהם ובשואה לשם כיבוש שפגע בכל כך הרבה אנשים חפים מפשע, בין אם זה הקורבנות של השבעה באוקטובר או המתקפה המתמשכת על עזה".<ref></ref><ref></ref>

==חיים אישיים==
גלייזר, שממעט לחשוף את חייו הפרטיים, נשוי לרייצ'ל פנפולד, מפקחת אפקטים חזותיים. הם גרים בקמדן שבצפון לונדון ולהם שלושה ילדים.

גלייזר הזכיר לעיתים קרובות את סטנלי קובריק כבמאי הסרטים האהוב עליו, ואמר שחש מקורב לקולנוע האיטלקי והרוסי. ההשפעות האמנותיות שלו כוללות את אינגמר ברגמן, ריינר ורנר פאסבינדר, פדריקו פליני ופייר פאולו פאזוליני.

הוא חובב כדורגל ואוהד את קבוצת ארסנל.

== פילמוגרפיה ==
=== סרטי קולנוע ===
* לצאת נקי (2000)
* לידה (2004)
* מתחת לעור (2013)
* אזור העניין (2023).

=== וידאו קליפים ===
* Karmacoma, מאסיב אטאק (1995)
* The Universal, בלר, (1995)
* Street Spirit (Fade Out), רדיוהד (1996)
* Virtual Insanity, ג'מירוקוואי (1996)
* Into My Arms, ניק קייב (1997)
* Karma Police, רדיוהד (1997)
* A Song for the Lovers, ריצ'רד אשקרופט (2000)

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
!מקור
|-
! rowspan="2" |2024
! rowspan="2" |פרס אוסקר
|הבמאי הטוב ביותר
| rowspan="2" |אזור העניין
|
| rowspan="2" |<ref></ref>
|-
|התסריט המעובד הטוב ביותר
|
|}

== קישורים חיצוניים ==

== הערות שוליים ==

קטגוריה:במאי קולנוע בריטים
קטגוריה:במאי וידאו קליפים אנגלים
קטגוריה:יהודים בריטים
קטגוריה:יהודים רפורמים
קטגוריה:אנגלים שנולדו ב-1965
סולי מקלאוד

סולי מקלאוד (באנגלית: Solly McLeod נולד ב-11 בפברואר 2000) הוא שחקן קולנוע וטלוויזיה בריטי.

== ביוגרפיה ==
מקלאוד הוא בנם של המוזיקאים איימי לאונרד ורורי מקלאוד, סולי גדל באורקני לפני שמשפחתו עברה ללונדון בגיל 10 כשהוריו נפרדו. הוא למד בבית הספר לדרמה "Unseen" בלונדון.<ref></ref>

== קריירה ==
מאפריל 2021 ואילך צילם מקלאוד ארבעה פרויקטים כשיום מנוחה בלבד בין כל אחד מהם. בשנת 2022 הוא שיחק בסדרת הטלוויזיה "The Rising", בפרק בסדרת הטלוויזיה זרה.<ref></ref> ובסדרת הטלוויזיה בית הדרקון ששודרה בערוץ HBO. שנה לאחר מכן הוא שיחק בתפקיד ראשי בסדרת הטלוויזיה "טום ג'ונס" ולאחר מכן הצטלם למותחן הטלוויזיה "ג'ריקו רידג'", שצולם בקוסובו.<ref></ref> בסדרה משחק מקלאוד לצד סופי ויילד והאנה וודינגהם.<ref></ref> <ref></ref> באותה שנה לוהק לצד ויגו מורטנסן, לתפקיד במערבון, "The Dead Don't Hurt"<ref></ref><ref></ref> ולפרויקט העתידי בשם "ביץ' בויז".<ref></ref>

== פילמוגרפיה ==
{| class="wikitable sortable"
|
!שנה
! כותרת
!תפקיד
! class="unsortable" | הערות
|-
| 2021
|Boxing Day
|בלמן
|
|-
| rowspan="5" | 2022
|I Feel Fine
| ריאן
|
|-
|זרה
| טוראי לאמבי
| פרק 1
|-
|The Rising
| ג'וזף וויאט
| 7 פרקים
|-
| בית הדרקון
| סר ג'ופרי לונמות'
| 2 פרקים
|-
|Boy in the corner
| כיילב
|
|-
| rowspan="2" | 2023
| style="background:#FFFFCC;" | טום ג'ונס
| טום ג'ונס
| 4 פרקים
|-
| style="background:#FFFFCC;" |The Dead Don't Hurt
| ווסטון ג'פריס
|
|-
| rowspan="3" | TBA
| style="background:#FFFFCC;" |Jericho Ridge
| סגן וולטר
|
|-
|William Tell
|
|
|-
| style="background:#FFFFCC;" |ביץ' בויז
|
|
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה בריטים
קטגוריה:בריטים שנולדו ב-2000
אביבה איינהורן

אביבה איינהורן (באנגלית:Aviva Einhorn נולדה ב-21 במאי 1929- 7 באפריל 2015 ) היא נגנית ומנצחת ישראלית צרפתית זוכת פרסים. האישה הראשונה שניצחה על תזמורות בישראל.

==ביוגרפיה==
איינהורן נולדה באנטוורפן, בלגיה ב-21 במאי 1929). ויש לה עוד שני אחים ושתי אחיות. בגיל ארבע וחצי החלה לנגן בפסנתר וניכר היה שהיא נגנית פסנתר מוכשרת, וכבר בגיל 5 החלה להופיע בקונצרטים. בעקבות מלחמת העולם השנייה, נאלצה להפסיק את לימודיה. לאחר המלחמה, המשפחה הגיעה לפריז.

בשנת 1946 עלתה עם משפחתה לארץ. איינהורן המשיכה בלימודי המוזיקה. היא למדה פסנתר אצל אליהו רודיאקוב והפסנתרן פרופסור ליאו קסטנברג
ולמדה קומפוזיציה וניצוח אצל פאול בן-חיים. בהמלצתו של בן חיים, בשנת 1950 נסעה לקונסרבטוריון בפריס ללמוד ניצוח, ולמדה שם שש שנים. במהלך שהותה בפריז היא גרה אצל אחיה שלמד רפואה, וסיימה שם את לימודי התיכון.

בשנת 1956 זכתה בפרס ראשון בתחרות בינלאומית בצרפת למנצחים צעירים בעיר בזאנסון. איינהורן זכתה בפרסים למרות הערות מצד שופטים שלא כדאי לתת לנשים פרס בתחום הניצוח כיוון שהן לא תשארנה במקצוע ואין להן אופק מקצועי, ברגע שיקימו משפחה.

באיטליה היא קיבלה מלגה וניצחה שם על התזמורת הפילהרמונית של פירנצה. איינהורן גם למדה בטנגלווד בארצות הברית וניצחה על האופרה "זאידה" של מוצארט. בשובה לצרפת ניצחה על תזמורת הרדיו של מונטה קרלו

בשנת 1958 זכתה בפרס ראשון בתחרות ניצוח בצרפת, האישה המתמודדת היחידה מול תשעה גברים. התחרות הייתה מורכבת מארבעה שלבים: ניצוח על היצירה "הים" מאת קלוד דביסי, גילוי שגיאות של נגנים בתזמורת, ניצוח על הסוף של "קונצ'רטו לפסנתר" של ללו (?) וניצוח על יצירה שניתנה להם ללא שם, רבע שעה לפני התחרות.
למרות זכייתה בפרס הראשון איינהורן לא הצליחה להשתלב בארץ בעיסוק בניצוח, שהיה באותו זמן מקצוע שנחשב מאוד גברי, ועבדה כפקידה טכנית במוסד למוזיקה.

בשנת 1959 הייתה איינהורן העוזרת של המנצח הצרפתי ז'אן פורנה , וכמו כן ניצחה על קונצרטים בארץ
בהמשך למדה תחת מנהל רדיו הילברסום, ואן-קמפן.

במשך תקופה איינהורן הייתה המנצחת היחידה בישראל, עד ששושנה ברל עלתה מאורוגוואי. איינהורן הובילה וניצחה על קונצרטים באיטליה, הולנד וביוגוסלביה, למרות קשיים לעיתים ממארגני הקונצרטים שהתקשו לקבל מנצחת אישה רווקה. הציפיות לגבי איינהורן היו על רקע היחס הכללי לנשים שפיתחו קריירה במקצועות של גברים. גם אחרי שהצלחתה בתפקיד זה הייתה ניכרת, ניצוח על תזמורת המשיך להיות תפקיד גברי במשך שנים רבות.

איינהורן לא הצליחה להתקדם בארץ מבחינה מקצועית בתחום הניצוח ועברה לצרפת. היא הוזמנתה לנצח על התזמורת הפילהרמונית הישראלית ותזמורת קול ישראל רק לאחר שניצחה בחו"ל וגם זה בהפרשי זמן ניכרים. בצרפת היא ניצחה על קונצרטים וגם הופיעה בטלוויזיה.

בשנת 1991, פסקול הסרט הצרפתי Jealousy, הכיל קטעים מהאופרה דון ג'ובאני של מוצרט בניצוחה של איינהורן.

בשנת 1992, איינהורן ניצחה על התזמורת הקאמרית האנגלית להקלטת תקליט של יצירות קלוד דביסי, אריק סאטי, אלבר רוסל.

איינהורן נפטרה ב-7 באפריל 2015, בגיל 85.

==קישורים חיצוניים==
* [https://www.muziekweb.nl/en/Link/M00000439523/CLASSICAL/Aviva-Einhorn אביבה איינהורן באתר muziekweb]

==הערות שוליים==

קטגוריה:ישראליות שנפטרו ב-2015
קטגוריה:ישראליות שנולדו ב-1929
קטגוריה:פסנתרניות יהודיות
קטגוריה:מנצחות ישראליות
ג'יימס רמזי

ג'יימס רמזי (באנגלית: James Ramsay; 1789 – 23 ביוני 1854) היה צייר דיוקנאות בריטי, שעבד בצבעי שמן.<ref></ref>

== ביוגרפיה ==
רמזי נולד בשפילד, אביו רוברט רמזי היה אומן וסוחר, שקיבל את פרנסיס צ'נטרי כשוליה בשנת 1797. רוברט רמזי פרסם גם כמה תחריטים של ג'ון רפאל סמית'. בעודו צעיר, ג'יימס רמזי צייר באופן מקצועי בעסק המשפחתי, והציג בגיל 17.<ref>Hall, Marshall. "Ramsay, James". Oxford Dictionary of National Biography (online ed.). Oxford University Press.</ref>

ג'יימס רמזי נפטר, לאחר מחלה ממושכת, ברחוב בלקט 40, ניוקאסל על הטיין ב-23 ביוני 1854, בהיותו בן 68.

=== יצירות ===
שמו של רמזי הופיע לראשונה בקטלוג של תערוכת האקדמיה המלכותית לשנת 1803, כאשר שלח דיוקן עצמי. שלוש שנים מאוחר יותר הוא הציג דיוקן של הנרי גרטן, ובשנת 1810 של ג'ון טאונלי. ב-1811 תרומותיו כללו דיוקנאות של הרוזן ממוארה ושל לורד קוקרן, וב-1813 את זה של הלורד בראוהם, שאותו צייר שוב ב-1818.<ref name=":0">Lee, Sidney, ed. (1896). "Ramsay, James (1786-1854)" . Dictionary of National Biography. Vol. 47. London: Smith, Elder & Co.</ref>

בשנת 1814 שלח רמזי לאקדמיה שני נושאים מכתבי הקודש, "פיטר מכחיש את ישו" ואת "החזרה בתשובה של פיטר", וב-1819 תצוגות של "מנזר טיינמות' " ושל מגני הצפון והדרום", אך יצירותיו היו בעיקר פורטרטים. דיוקן של צ'ארלס גריי, הארל גריי השני, שצויר עבור האגודה הספרותית והפילוסופית של ניוקאסל-על-טיין, ולאחר מכן היה בבית העירייה של ניוקאסל, הוצג ב-1837, יחד עם זה של ד"ר תומאס אליוטסון, שהוצג בקולג' המלכותי לרופאים. דיוקנו של הנרי גרטן, שעבר במשפחת גרטן, נחקק במצוטינט על ידי צ'ארלס טרנר, ועותק שלו מאת סר תומאס אלפרד ג'ונס הועבר לגלריה הלאומית של אירלנד.

רמזי גם הציג נושאים מכתבי קודש, היסטוריים במוסד הבריטי, כולל "יצחק מברך את יעקב", ב-1813, "משפטו של המלך צ'ארלס הראשון", ב-1829, ו"כניסת הנסיך השחור ללונדון", ב-1841; וגם כמה דיוקנאות באגודת האמנים הבריטיים.

בערך ב-1847 עזב רמזי את לונדון לניוקאסל-על-טיין, אבל הוא המשיך להציג באקדמיה המלכותית, שם היה לו דיוקן נוסף ב-1849.

הוא זכה להצלחה, וצייר פורטרטים של בני משפחות הלורד קליפורד, ג'יימס נורת'קוט, דיוניסיוס לרדנר ורבים אחרים.<ref name=":0" />

== גלריה ==
<gallery mode="packed" heights="250">
 File:James Losh.jpg|דיוקן ג'יימס לאש
File:Henry Howard of Corby Ramsay.jpg|דיוקן הנרי הווארד
File:Portrait of Richard Grainger attrib. James Ramsay.jpg|דיוקן ריצ'רד גרינגר
</gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:ילידי 1789
קטגוריה:נפטרים ב-1854
לולו לאמוט

לואיז "לולו" לאמוט (בשוודית: Louise "Loulou" Lamotte; נולדה ב-16 באפריל 1981) היא זמרת שוודית ממוצא אמריקאי. החל משנת 2019 הצטרפה ללהקת The Mamas.

== קריירה ==
לאמוט הייתה חברה בלהקת הזמר סולקטריק. בשנותיה הראשונות כזמרת כתבה מספר שירים עבור זמרים שוודים מוכרים דוגמת ינס לקמן.<ref></ref> בשנת 2008 התחרתה ב-Swedish Idol, ששודה ב-TV4.<ref></ref>

בשנת 2013 הייתה זמרת ליווי של אוסקר זיה ובהראנג מירי בתחרות המלודיפסטיבלן, הקדם השוודי לאירוויזיון 2013, עם השיר "Jalla Dansa Sawa".<ref></ref><ref></ref> על-אף שהשיר לא הצליח להעפיל לגמר משלב גלגל ההצלה, זכה להצלחה רבה ברחבי שוודיה, הוצא כסינגל מיד לאחר התחרות ואף הגיע למקום הרביעי בסוורייטופליסטן, מצעד הסינגלים השוודי.

בשנת 2019 ליוותה את יון לונדוויק במלודיפסטיבלן כחלק מלהקת The Mamas עם השיר "Too Late For Love". הוא זכה באירוע, ונבחר לייצג את שוודיה באירוויזיון 2019, שהתקיים בתל אביב-יפו שבישראל. יחד הגיעו למקום החמישי בגמר.<ref></ref> להקת The Mamas השתתפה בקדם הארצי בשנת 2020 עם השיר "Move".<ref></ref> הוא הגיע למקום הראשון בערב הגמר, אך אירוויזיון 2020 בוטל על ידי איגוד השידור האירופי עקב מגפת הקורונה.<ref></ref><ref></ref> ב-2021 הלהקה השתתפה שוב במלודיפסטיבלן, הפעם עם השיר "In the Middle", איתו סיימו במקום השלישי.

בשנת 2023 החליטה לאמוט להשתתף במלודיפסטיבלן כסוליסטית עם השיר "Inga sorger". היא השתתפה במקצה הראשון של האירוע, שנערך ב-4 בפברואר 2023 בסקנדינביום שבגטבורג, ולא העפילה לשלב הבא.

== קישורים חיצוניים ==

== הערות שוליים ==

קטגוריה:זמרות שוודיות
קטגוריה:זמרות אמריקאיות
קטגוריה:פזמונאיות אמריקאיות
קטגוריה:משתתפי מלודיפסטיבלן 2013
קטגוריה:משתתפי מלודיפסטיבלן 2019
קטגוריה:משתתפי מלודיפסטיבלן 2020
קטגוריה:משתתפי מלודיפסטיבלן 2021
קטגוריה:משתתפי מלודיפסטיבלן 2023
קטגוריה:ילידות 1981
ג'ון רוברטסון ריד

ג'ון רוברטסון ריד (באנגלית: John Robertson Reid; 6 באוגוסט 1851 – 10 בפברואר 1926) היה צייר סקוטי שבילה את חיי עבודתו המוקדמים בסארי, ולאחר מכן מתחילת שנות ה-80 בקורנוול בדרום מערב אנגליה הפראי.<ref></ref>

== ביוגרפיה ==
הוא הפך לנשיא אגודת האמנים הבריטיים ב-1886 ושל אגודת הפסלים, והציירים ב-1898. תפקידים אלה העניקו לו כניסה לחברה הלונדונית, ומתחילת שנות ה-1900 הפך את לונדון לביתו. בשנותיו המאוחרות של ריד, סר ווינסטון צ'רצ'יל הצעיר נהג לצייר בחוץ בחברת ריד.

הוא התאמן אצל ג'ורג' צ'למרס וויליאם מקטאגרט. סגנונו הבוגר הושפע מנושא הציור של הנטורליזם הכפרי (סר ג'ורג' קלוזן) והריאליסטים הצרפתים (ז'ול בסטיאן-לפאג') והוא גם הושפע מעט מהאימפרסיוניזם.<ref></ref>

הוא מצא את ההצלחה הראשונה עם סצנות טבעיות באזור הכפרי של סארי, והיה בולט באותה תקופה בציור הסצנות במקום עצמו, תוך שימוש באנשים מקומיים שכירים שהופיעו בסצנה. הוא גם צייר סצנות בולטות של משחקי קריקט כפריים, שאחת מהן מכילה פרטים המעניינים היסטוריונים של הספורט. זהו משחק קריקט כפרי, שצויר בשטח בחלק האחורי של בית הבאר, בווסט סאסקס.<ref></ref>

גם אחיותיו, ליזי ריד ופלורה מקדונלד ריד (1879–1929 לערך), היו אמניות. ריד היה דודו רבא של סר נורמן ריד, מנהל גלריית טייט.

== גלריה ==
<gallery mode="packed" heights="230">
 File:John Robertson Reid Frühling 1898.jpg
File:Lostandfound-reid.jpg
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1851
קטגוריה:נפטרים ב-1926
Till There Was You

"Till There Was You" (עברית: "עד שהיית" או "עד שנשארת") הוא שיר מהמחזמר "איש המוזיקה (The Music Man) שנכתב בידי מרדית' ווילסון.

ב-1959 השיר היה לאחד מלהיטיה של הזמרת אניטה בראיינט, והתפרסם בעיקר בביצוע של החיפושיות בשנת 1963.

==מקור==

השיר נכתב במקור בשם "Till I Met You" והביצוע היה של איילין וילסון בשנת 1950. ב-1957 השיר שונה לשמו Till There Was You. הוא בוצע בהצגה איש המוזיקה על ידי ברברה קוק, ובסרט שהתבסס על המחזה ב-1962 הוא בוצע בידי שירלי ג'ונס.

==ביצוע של אניטה בראיינט==

השיר היה מלהיטיה הגדולים של בראיינט ב-1959. הוא הגיע למקום ה-30 ברשימת הבילבורד ולמקום ה-14 ברשימת הקאש בוקס.

==החיפושיות==

פול מקרטני התוודע לשיר לראשונה על ידי ביצוע של השיר בידי פגי לי בשנת 1961. היה זה מהשירים המוקדמים שהלהקה ביצעה, בין השאר בהופעותיה במועדון הכוכב בהמבורג. השיר נכלל בשירים שהחיפושיות שרו בפני אנשי דקה רקורדס כ"מבחן קבלה" לקבל את חסות החברה, מבחן שבו הם נכשלו, מה שנחשב לכישלון הגדול בתולדות חברת דקה רקורדס.

השיר הוקלט בידי החיפושיות ב-1963 ונכלל באלבומם השני With the beatles ובאלבומם Meet The Beatles!. את השיר שר פול מקרטני מלווה בידי ג'ורג' הריסון וג'ון לנון שמלווים אותו בגיטרות ורינגו סטאר בתופי בונגו.

אלמנתו של מחבר השיר נרדיט ווילסון, ציינה שהתמלוגים שעיזבון בעלה קיבל מהשיר בעקבות ביצוע החיפושיות עלו על כל התמלוגים שהעזבון קיבל מביצועיו הקודמים.

השיר בוצע בגרסאות רבות נוספות במהלך השנים.

== מצעדים ==
{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|83
|}

==הערות שוליים==

==קישורים חיצוניים==
*
*

קטגוריה:שירי 1959
קטגוריה:שירי הביטלס
קטגוריה:שירים באנגלית
קטגוריה:שירים ממחזות זמר
קטגוריה:בלדות משנות ה-1950
מרקוס ומרטינוס

מרקוס ומרטינוס (באנגלית: Marcus & Martinus), ידועים גם כ-M&M, הם צמד מוזיקלי נורווגי המורכב מתאומים זהים, מרקוס ומרטינוס גונארסן (נולדו ב-21 בפברואר 2002 באלוורום שבנורווגיה).<ref></ref> במרוצת השנים הוציא הצמד שלושה אלבומי אולפן Hei, Together ו-Moments. הם התפרסמו בזכות זכייתו במלודי גרנד פרי ג'וניור ב-2012. הם ייצגו את שוודיה באירוויזיון 2024 עם השיר "Unforgettable". ידועים עם שירים כגון: "Girls", Heartbeat", Make You Believe In Love. 

== קריירה ==
בשנת 2012 התמודדו השניים בעונה האחד-עשר של המלודי גרנד פרי ג'וניור, שנערך באוסלו, ושודר ב-NRK בהנחיית מרגרט רואד וטוג'י. בערב הגמר דורגו במקום הראשון עם שירם "To dråper vann" (בעברית: "שתי טיפות מים").<ref>[http://nrksuper.no/super/mgpjr/ NRKSuper: Moro med tvillingbesøk] (in Norway).</ref> לאחר התחרות דורג השיר במקום השמיני במצעד הסינגלים הנורווגי.

ב-23 בפברואר 2015 הוציאו את אלבום הבכורה שלהם, Hei. הוא הגיע למקום הראשון במצעד האלבומים הנורווגי ב-15 בנובמבר. כלל את הסינגל "Plystre på deg". ב-24 ביולי אותה השנה פורסם השיר "Elektrisk", שהגיע למקום השלישי במצעד. ב-6 בנובמבר יצאה מהדורת דלוקס לאלבום בשם Hei (Fan Special). בנובמבר 2016 פורסם אלבומם השני והראשון באנגלית, Together. הוא כולל את השירים "Girls", "Heartbeat", "One More Second" ו-"Light It Up". בשבוע הראשון לצאתו דורג במקום הראשון בנורווגיה ובשוודיה ובמקום השישי בפינלנד.

ב-13 במאי 2017 חשפו את ניקוד חבר השופטים הנורווגי באירוויזיון 2017 במהלך השידור החי. ב-21 במאי הוציאו את הסינגל "Like It Like It" בהשתתפות הראפר האמריקאי סיילנטו. ב-14 ביולי הופיעו ביום הולדתה ה-40 של ויקטוריה, נסיכת שוודיה. ב-17 בנובמבר הוציאו את אלבומם השלישי Moments.<ref></ref>

בשנת 2019 פורסם המיני-אלבום הבכורה Soon. בשנת 2020 הוציאו שני סינגלים: "Love You Less", ו-"It's Christmas Time". ב-2021 השתתפו בשירו של סטיג ברנר, "Miserabel". באביב 2022 הם זכו בגרסה השוודית ל-Masked Singer – הצמד הראשון שעשה זאת.<ref></ref> בשנת 2023 התחרו במלודיפסטיבלן, הקדם השוודי לאירוויזיון 2023, עם השיר "Air". הם דורגו במקום השני, מרחק 21 נקודות מהמקום הראשון (לורן עם "Tattoo").

בשנת 2024 נבחרו לייצג את שוודיה באירוויזיון עם השיר "Unforgettable", על פי חוקי האירוויזיון, מתוקף היותה המדינה המארחת, שוודיה מעפילה לגמר באופן אוטומטי. בגמר הצמד הגיע למקום ה-9.

== קישורים חיצוניים ==

* 

== הערות שוליים ==

קטגוריה:צמדים מוזיקליים
קטגוריה:להקות שהוקמו בשנת 2012
קטגוריה:משתתפי מלודיפסטיבלן 2023
קטגוריה:משתתפי אירוויזיון 2024
בוגיסלב התשיעי, דוכס פומרניה

בוגיסלב התשיעי, דוכס פומרניה (בגרמנית: Bogislaw IX, בפולנית: Bogusław IX; 1407/1410 – 7 בדצמבר 1446), היה דוכס פומרניה בפומרניה-שטולפ, ומקום מגוריו היה סטארגרד. בן דודו הראשון אריק מפומרניה ניסה לשווא להכיר בו כיורש שלו באיחוד קאלמאר.

== ביוגרפיה ==
בוגיסלב היה בנם של בוגיסלב השמיני, דוכס פומרניה וסופיה מהולשטיין. לאחר מותו של בוגיסלב השמיני ב-1418, הדוכסית סופיה שימשה כעוצרת הממשלה עבור בוגיסלב התשיעי הצעיר עד 1425 בערך.

הדוכס הצעיר ואמו היו מודאגים בתחילה בסכסוך דיוקסיית קמין שהחל תחת בוגיסלב השמיני. בהקשר זה, שניהם נודו, ובשנת 1434 הטיל הקיסר זיגיסמונד נידוי אימפריאלי על שניהם. הסכסוך הוסדר בתיווכו של קרוב משפחתה החזק, אריק מפומרניה, שהוכתר למלך איחוד קאלמאר ב-1397. אריק תיווך בחוזה שבו הוסדרה בחירת הבישופים בדיוקסיית קמין עם זכות אישור לדוכסי פומרניה. במקביל, הותירה הדיוקסיה את טענותיה לחופשיות אימפריאלית להתמוסס בשקט. הבישוף זיגפריד השני פון בוך, שהיה קודם לכן הקנצלר של אריק, פעל עבור מחוז קמין.

בתקופת שלטונו של בוגיסלב ב-1432/1438 היה גם איום מצד ההוסיטים והופעת כופרים ולדנסים. במהלך המלחמה הפולנית-טבטונית (1431–1435), התנגד בוגיסלב לאבירים הטבטונים ותמך בממלכת פולין. מאוחר יותר הוא היה מעורב במאבקים הקשורים לבישופים של פומרניה.

המלך אריק ניסה להכתיר את בן דודו הדוכס בוגיסלב התשיעי כיורשו בממלכות הנורדיות. הוא העביר אליו כמה טירות, את האי פון וכנראה גם את האי זילנד. אולם ב-1436, המועצה הקיסרית הדנית סירבה לאשר את הירושה הזו, ובמקום זאת קראה לכריסטופר מבוואריה למדינה ב-1438. כאשר המועצה האימפריאלית אפילו הדיחה את המלך אריק ב-1439 ובחרה בכריסטופר למלך ב-1440, נמוגו סיכוייו של בוגיסלב לכס המלכות.

ב-7 בדצמבר 1446 מת בוגיסלב התשיעי לאחר מחלה ממושכת ונקבר במנזר מרינקרון, ובן דודו הראשון, אריק הראשון ירש את נחלותיו.

== משפחתו ==
ב-24 ביוני 1432, בפוזנן, הוא התחתן עם מריה ממזוביה, בתם של סימוביט הרביעי, דוכס מזוביה ואלכסנדרה מליטא. היו להם בנות, סופיה, שנישאה לאריק השני, דוכס פומרניה, ואלכסנדרה, ולפחות אחת בשם לא ידוע.

== אילן יוחסין ==

== קישורים חיצוניים ==

קטגוריה:דוכסים גרמנים
קטגוריה:נפטרים ב-1446
Air (שיר של מרקוס ומרטינוס)

"Air" (בעברית: "אוויר") הוא סינגל שהוקלט על ידי הצמד מוזיקלי הנורווגי מרקוס ומרטינוס. הוא יצא לאור ב-25 בפברואר 2023, על ידי חברת התקליטים יוניברסל מיוזיק, כסינגל שלא מתוך אלבום.

השיר הגיע למקום הרביעי בסוורייטופליסטן, מצעד הסינגלים השוודי.

== רקע וכתיבה ==
השיר נכתב על ידי הצמד בהשתתפות ג'ימי "ג'וקר" תורנפלדט, ג'ו דב ולינאה דב. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות.

בנובמבר 2022 נחשף כי השיר עתיד להשתתף במלודיפסטיבלן, הקדם השוודי לאירוויזיון 2023.<ref></ref> הוא העפיל לשלב הגמר לאחר זכייתו במקצה השלישי של התחרות, שם קיבל 1,406,471 הצבעות. בגמר, דורג במקום השני עם 138 נקודות.<ref></ref>

== מיקומי שיא ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי מלודיפסטיבלן 2023
קטגוריה:שירים באנגלית
קפה קונדיטוריה וילהיים

הכניסה לקפה וילהיים
השלט התלוי על הבניין בו שוכן קפה וילהיים

קפה קונדיטוריה וילהיים הוא בית קפה ותיק ברמתיים, הוד השרון, הפועל מאז שנת 1949.<ref>המקום קרוי גם "קונדיטוריה וילהיים", או "קונדיטוריית וילהיים", או "מגדניית וילהיים".</ref>

== היסטוריה ==
בית קפה וילהיים הוקם על ידי יולנדה וקרול וילהיים, זוג עולים מצ'כוסלובקיה, ששרדו את השואה, התחתנו ועלו לישראל. מכיוון שקרול היה קונדיטור במקצועו, החליטו בני הזוג, עם עלייתם ארצה, לפתוח קונדיטוריה. בהמשך עבר ניהול המקום לבתה של יולנדה, מרים צויגנבאום (שהייתה אחות במקצועה), ואחרי עוד שנים, לנכדתה של יולנדה, קרן.<ref name=":0"></ref>

הקונדיטוריה זכתה להצלחה רבה. אנשים רבים, שנזכרו בגעגועים בעוגות ובדברי המאפה של ארצות מוצאם באירופה, הגיעו לבית הקפה ברמתיים, ותורים ארוכים השתרכו בכניסה כדי לקנות את המאפים שנאפו במקום.

השנים הראשונות היו קשות בגלל הקיצוב שהופעל במסגרת משטר הצנע. ב-1949, כשנפתח בית הקפה החלה בדיוק תקופת הצנע, והיה קשה להשיג רישיון כדי לפתוח קונדיטוריה. אחרי מאמצים רבים הציעו לבני הזוג לפתוח קונדיטוריה בצפת, עכו, רעננה או הוד השרון. לבסוף הם בחרו בהוד השרון, כי לא היו ביישוב קונדיטוריות נוספות, ונשארו שם עד היום.

יולנדה וילהיים סיפרה בראיון על הקשיים הראשוניים: "את המקום קיבלנו בדמי מפתח ובנינו הכול במו ידינו. בגלל הצנע קיבלנו רק חמישה שקים של קמח, 500 קילו סוכר ומרגרינה אחת"..."זה הספיק לנו בין שבועיים לעשרה ימים כל פעם. לכן היינו מכינים רק כיס גבינה ועוגה"... "באותה תקופה לקנות מוצרים ולהכין בבית היה יותר יקר מלקנות אצלנו, היינו מוכרים את כיס הגבינה ב-30 פיאסטר, שזה פחות מ-30 אגורות בימינו".<ref></ref>

את המקום נהגו לפקוד גם מנהיגי המדינה, ובהם דוד בן-גוריון ומשה דיין, שהיו עוצרים בבית הקפה בדרכם צפונה לבית ברל (מוסד שהיה אז שייך למפא"י),<ref name=":0" /> וכן נשיא המדינה אפרים קציר. גם אמנים מפורסמים אהבו להגיע, ובהם: יהונתן גפן, דויד ברוזה ואביב גפן.<ref>ראו באתר האינטרנט של בית הקפה, במדור [https://www.wilheim-bakery.co.il/אודות/#:~:text=1/9/2012-,כתבו%20עלינו,-קונדיטוריה%20וילהיים "כתבו עלינו"], כתבה של העיתונאית יעל רון: "העסקים הקטנים: שלב הגמר", הסעיף "שושלת מתוקה".</ref>

לכבוד יום הולדתה ה-90 זכתה יולנדה וילהיים לכך, שראש עיריית הוד השרון, חי אדיב, הגיע לבית הקפה כדי להעניק לה תעודת הערכה על פועלה והישגיה.<ref name=":0" /> יולנדה וילהיים נפטרה בשנת 2019.<ref></ref>
מרים, בתם של מקימי קפה וילהיים

== הנצחת בית הקפה בשירו של יהודה עמיחי ==
בית הקפה הונצח בשיר "האופה הנפלא" של המשורר יהודה עמיחי (שאהב גם הוא לשבת בבית הקפה):<ref></ref>

מכיוון שהשיר תרם למוניטין של בית הקפה, הוא מופיע בפוסטר גדול התלוי מעל הדלפק בכניסה.

חובבי ספרות ושירה משתמשים בשירו של עמיחי, כ"סיבה בפני עצמה" לביקור במקום.
פוסטר של השיר "האופה הנפלא" בכניסה לקפה וילהיים מעל הדלפק (2017)

== קישורים חיצוניים ==
* 
* 
* 
* 
* 
* 

== הערות שוליים ==

קטגוריה:ישראל: בתי קפה
קטגוריה:הוד השרון: מבנים
מלחמת פולין–בוהמיה (1345–1348)

מלחמת פולין–בוהמיה או מלחמת פולין–צ'כיה (בפולנית: Wojna polsko-czeska) הייתה מלחמה בין ממלכת בוהמיה בפיקודו של יוהאן, מלך בוהמיה לבין ממלכת פולין בפיקודו של קז'ימייז' השלישי, מלך פולין בין השנים 1345 ו-1348.לאחר לחימה בשלזיה ובפולין קטן, התקדם הצבא הבוהמי לשלזיה ולפולין קטן ב-1345, כולל לבירה הפולנית קרקוב. שביתת הנשק שנחתמה מאוחר יותר באותה שנה התקיימה עד 1348, אז התחדשו פעולות האיבה. אף על פי שלפולין היה יתרון צבאי קל, המלחמה הסתיימה עם חתימת הסכם נמיסלוב בנובמבר 1348. לא בוצעו שינויים טריטוריאליים. הפולנים ויתרו על תביעותיהם כלפי שלזיה, והבוהמים ויתרו על תביעותיהם לכס המלכות הפולני.<ref name="Rogers2010"></ref>

== רקע ==
קז'ימייז' הגדול מאת לאופולד לפלר]]
ממלכות בוהמיה ופולין נלחמו על שטחי גבול לפני כן מאז 990 לפחות; בשנת 1327, יוהאן, מלך בוהמיה פשט על שלזיה ופולין קטן והגיע לבירת פולין קרקוב.<ref name="Rogers2010" /> שלזיה, במיוחד, שחולקה למספר רב של דוכסויות שלזיה בעקבות פיצול פולין, הייתה יעד להתפשטות הבוהמית. המלך הפולני קז'ימייז' הגדול כבר הכיר בשליטה הבוהמית בשלזיה בחוזה טרנשין משנת 1335.<ref name="Siebel-Achenbach1994"></ref> עם זאת, לא פולין וגם בוהמיה לא היו מרוצים מהסטטוס קוו, ומדי כמה שנים הגבול היה עובר עקב משא ומתן דיפלומטי או מחטף צבאי קטן.<ref name=":0"></ref>

== המלחמה ==
קרל הרביעי
הסיבה המיידית למלחמה הייתה מאסרו של קרל, בנו של יוהאן, על ידי הפולנים. בזמן שהוא שוחרר זמן קצר לאחר מכן, זה נתן לבוהמים עילה להתחיל במבצע צבאי נרחב יותר נגד פולין.<ref name=":0" /> הצבא הפולני, בהנהגת המלך ובסיוע יחידות ליטאיות, התקדם על גבול דוכסות טרופאו וכבש את הערים פשצ'ינה וריבניק.<ref name=":0" /> עם זאת, יוהאן, מלך בוהמיה עמד במחנה הצבאי ליד וודז'יסלאב. מול התקפת נגד בוהמית, נסוגו הפולנים לקרקוב. הצבא הבוהמי (בסביבות 12 עד 20 ביולי 1345), וספג תבוסות נוספות ב וב.<ref name=":0" /> שביתת הנשק נחתמה מאוחר יותר באותה שנה, ועד מהרה מצאו עצמם הבוהמים בעמדה חזקה הרבה יותר, שכן קרל נבחר לקיסר האימפריה הרומית הקדושה ב-1346.<ref name=":0" />

הלחימה חודשה באביב/קיץ 1348, עם קרבות ליד ורוצלב (ברסלאו).<ref name=":0" /> מאחר שתוצאות הקרבות לא היו חד משמעיות, ואף נטו לטובת הצד הפולני, החליטו שני הצדדים ליישב את הסכסוך באמצעות דיפלומטיה, כדי להתמקד בעוד איומים אחרים (כגון, עבור פולין, זה של האבירים הטבטונים).<ref name=":0" /><ref name="Kurtyka1997"></ref>

== לאחר מכן ==
המלחמה הסתיימה עם הסכם נמיסלוב שנחתם ב-22 בנובמבר 1348<ref name=":0" /> שבו ויתרו הפולנים דה פקטו על תביעותיהם כלפי שלזיה (המסמכים אינם מכילים הצהרה ברורה לכך אך פורשו כך על ידי היסטוריונים מאוחרים יותר, מאחר שהותירה את רוב שלזיה בשליטה דה יורה של הבוהמים), והבוהמים ויתרו על תביעותיהם לכס המלכות הפולני. אולם לא התרחשו שינויים טריטוריאליים.<ref name="Rogers2010" /> הסכם זה חיזק את השליטה הבוהמית על רוב שלזיה.<ref name="Rogers2010" />

== הערות שוליים ==

קטגוריה:מלחמות בוהמיה
קטגוריה:מלחמות פולין
לרדת בתחנה (שיר של שירה לוי)

לרדת בתחנה הוא סינגל שהוקלט על ידי הזמרת והשחקנית הישראלית שירה לוי. השיר יצא לאור ב-17 במרץ 2019 כשיר הנושא של סדרת הנוער הישראלית "התחנה".

== רקע וכתיבה ==
השיר נכתב על-ידי נעם חורב, והולחן והופק מוזיקלית על-ידי חן מצגר-אדר. לוי נבחרה לבצע את השיר, אשר נכתב במיוחד לפסקול סדרת הנוער "התחנה", מאחר ששיחקה בה תפקיד ראשי וכן הייתה לה זיקה ניכרת למוזיקה. מילות השיר פרסו למעשה את מנעד הרגשות הנחווים בקרבם של מתנדבי מד"א, אשר את סיפורם מגוללת הסדרה.

== וידאו קליפ ==
הווידאו קליפ הרשמי שיצא עבור השיר בוים על-ידי עודד רז בהפקת NMC Live. הקליפ הועלה ב-17 במרץ 2019 ומורכב למעשה מרצף רגעים הלקוחים מצילומי הסדרה<ref></ref>.

נכון למאי 2023, מונה הצפיות של הקליפ עומד על כ-1,119,000 צפיות<ref></ref>.

== קישורים חיצוניים ==
* [https://www.youtube.com/watch?v=OS25Ns6JTZA סרטון השיר "לרדת בתחנה"] באתר יוטיוב

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי שירה לוי
קטגוריה:שירים בעברית
קטגוריה:שירים מסדרות טלוויזיה
שמואל אבן דנאן (השלישי)

הרב שמואל אבן דנאן השלישי<ref>ראו: פאס וחכמיה ח"א עמ' 281.</ref> (סביב ה'ש"י, 1540 – ט"ו באדר ה'שפ"ב, 1622) היה פרשן מקראי, דרשן, אב בית הדין ורבה של פאס בתחילת המאה השבע עשרה. מבין מתקני התקנות המרכזיים של יהדות מרוקו.

== קורות חייו ==
נולד סביב שנת ה'ש"י<ref>ראו 'מן הגנזים' חלק י' עמ' א.</ref> בפאס לאביו רבי סעדיה - רבה של העיר. למד אצל חכמי העיר רבי שמואל חאגיז (הראשון) ורבי משה סידיקארו הלוי. בהמשך התמנה לסופר בית הדין. בתפקיד זה שימש יחד עם רבי מכלוף בן אסולין. בשנת ה'שנ"ב התמנה לדיין, ונמנה עם מתקני התקנות בעיר, מהם יש למנות את רבי יהודה עוזיאל, רבי סעדיה בן רבוח, רבי וידאל הצרפתי, רבי אהרן אבן חיים, רבי יחייא בירדוגו, רבי ישעיה בקיש, רבי שמואל בן חביב, ורבי שאול סירירו. רבי שמואל הקפיד לחתום על כל התקנות. בשנת ה'שס"ז, לאחר פטירתו של רבי סעדיה בן רבוח, התמנה לאב בית הדין<ref>ראו דרושי מהרש"ש סירירו, ח"ב עמ' תרטו.</ref> וראש חכמי המעמד - ועמד בראש הדיינים מתקני התקנות.<ref>מלכי רבנן בערכו.</ref> רבי שמואל נשא ונתן בהלכה עם חכמים מערי מרוקו ואלג'יריה.<ref>ראו פאס וחכמיה ח"ב עמ' 110.</ref> 

רבי שמואל לקח חלק בכתיבת קורות יהדות פאס, ותיעודיו נדפסו בספר 'דברי הימים של פאס'.<ref>ראו: דברי הימים של פאס, הוצאת בניהו, עמ' 13.</ref> 

נפטר בפאס בט"ו אדר ה'שפ"ב. רבי שאול סירירו הספידו.<ref>ראו 'דברי הימים של פאס', הוצאת בניהו, עמ' 84.</ref>

=== משפחתו ===
בנו רבי סעדיה היה אב בית הדין של פאס, לאחר פטירתו של רבי שאול סירירו. רבי שמואל שיכל בן אחר שנולד לו מנישואים שניים, שנפטר בגיל שנתיים.<ref>ראו 'חידושי דינים' לרבי שמואל אבן דנאן בתוך: תקנות חכמי פאס עמ' תשעה.</ref> גיסו הוא רבי יעקב אבן דנאן, אב בית הדין ורבה של פאס.

== חיבוריו ==
* ספר חידושי דינים - חלק קטן מהם מחידושי הדינים נדפסו בספר 'תקנות חכמי פאס'.

* שאלות ותשובות - מקבץ מתשובותיו נדפסו בספר 'תקנות חכמי פאס', וכן תשובות נוספות פזורות בספרי חכמי מרוקו.

* תקנות - חתום על התקנות בין השנים ה'שנ"ב - ה'שע"ד. נדפסו תקנותיו בספר 'תקנות חכמי פאס', תשע"ג.

* ביאור למקרא - נדפסו מביאוריו בספר 'פאס וחכמיה'.<ref>ראו פאס וחכמיה ח"ב עמ' 112 ואילך.</ref>

* ספר דרושים - בכתב יד.

== ראו גם ==
* תקנות המגורשים

== קישורים חיצוניים ==
* [https://www.nli.org.il/he/manuscripts/NNL_ALEPH990000576200205171/NLI#$FL30586538 רבי שמואל אבן דנאן באתר הספרייה הלאומית] 

== הערות שוליים ==

קטגוריה:יהודים שמוצאם ממגורשי ספרד
קטגוריה:פרשני המקרא
קטגוריה:פאס: רבנים
קטגוריה:נפטרים ב-1622
ימי בצורת

ימי בצורת הוא שיר בביצוע המוזיקאי והזמר הישראלי מתי כספי, שגם הלחין אותו למילותיו של יעקב גלעד. השיר נכלל באלבומו של כספי "סוף היום", שהתפרסם ב־1981.

== על השיר ==
"ימי בצורת" היה אחד מלהיטיו של אלבום הסולו החמישי של כספי, "סוף היום".

השיר הוא במקצב רגאיי ומתבסס על נגינת גיטרה שחוזרת על עצמה, נגינה שמכתיבה את ההרמוניות אך בה בשעה גם את הקצב הסינקופטי של השיר. השיר דורש עבודה מהירה ביד שמאל של הגיטרה.

שיטת עבודה שכיחה אצל כספי הייתה להלחין ורק אחר כך להתאים את הלחן למילים שקיבל מפזמונאי, אבל בשיר הזה הוא עבד בסדר הפוך כשהלחין אותו לאחר שקיבל את הטקסט מיעקב גלעד: 

== קבלת השיר ==
השיר ערך את הופעת הבכורה שלו במצעד הפזמונים השבועי של רשת ג' ב־14 באוקטובר 1981 במקום ה־27, והגיע למקום השמיני, מיקום השיא שלו, ב־15 בדצמבר 1981. השיר יצא מהמצעד ב־13 בינואר 1982 בתום 12 שבועות צעידה.

=== מיקומי שיא ===

== קישורים חיצוניים ==

== ביאורים ==

== הערות שוליים ==

קטגוריה:שירי 1981
קטגוריה:סינגלים מ-1981
קטגוריה:שירי מתי כספי
קטגוריה:שירים בעברית
קטגוריה:שירים שנכתבו על ידי יעקב גלעד
קטגוריה:שירים שהולחנו על ידי מתי כספי
קטגוריה:סינגלים בהוצאת NMC יונייטד אנטרטיינמנט